
RAPORT DE SPECIALITATE
privind prelungirea pe o perioadă  de 3 ani,  a contractului de închiriere nr. 1512/28.01.2008, încheiat cu SC DOSOGIN SRL,  pentru spațiul SAD, situat în Timişoara, str.Amforei nr. 4

Prin  cererea  cu  numărul CT2021-6033/16.11.2021, SC DOSOGIN SRL,  a solicitat  prelungirea  contractului  de închiriere nr. 1512/28.01.2008, având ca obiect spațiul SAD, situat la parter din Timișoara, str. Amforei nr.4.
Contractul de închiriere al acestui spaţiu expiră la data de 16.01.2022, cererea de prelungire fiind întocmită în termenul legal stabilit;
      	 Precizăm faptul că  acest spațiu este identificat cu extrasul de CF nr. 408166-C1-U2 ( CF vechi 145156), nr.top. 26161, cu 32,71% cote părţi  şi cu 136/417 mp. teren,  în proprietatea Statului Roman și în administrarea Consiliului Popular al Municipiului Timișoara prin ICRAL, în suprafaţă de 99,47 mp.  
Spaţiul a fost verificat prin următoarele adrese ale serviciilor de specialitate:
· Adresa CT2020- 6033/21.12.2021 - a Biroului Clădiri Terenuri; 
· Adresa  CT2021-6033/23.12.2021 - a Compartimentului Fond Funciar; 
· Adresa  SC2021-6033/27.12.2021 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar: 19899 şi valoarea de inventar: 151.534,00 lei. 
Aşa cum rezultă din extrasul Procesului verbal al şedintei din data de 25.11.2021 a Comisiei 
de Analiză a Spaţiilor cu  Altă Destinaţie decât aceea  de Locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local 
al Municipiului Timişoara, înfiinţată prin HCLMT nr.12/ 26.06.2012 și modificată prin HCLMT nr.
122/ 13.04.2021, comisia a avizat favorabil această solicitare şi a hotărât  prelungirea pe o perioadă de
3 ani, a contractului de închiriere nr. 1512/28.01.2008, încheiat cu  SC DOSOGIN SRL, respectiv
de la data de 16.01.2022 până la data de 16.01.2025.
	În conformitate cu  art. 129 alin. (1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având în vedere prevederile legale şi necesitatea continuării activităţii de către SC DOSOGIN SRL, în spaţiul antemenționat, apreciem că prezentul proiect de hotărâre privind: prelungirea pe o perioadă 3 ani a contractului de închiriere nr. 1512/28.01.2018, pentru spaţiul cu altă destinaţie situat în Timişoara, str.Amforei nr.4, SAD, parter, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

